
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3253 

20 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας τοποθέτησης των διο- 
ριστέων κατηγορίας ΔΕ και ΥΕ του Ν. 2643/1998 
στους Ο.Τ.Α. σε κενές θέσεις άλλων υπηρεσιών και 


φορέων του δημοσίου. 1 

Χορήγηση επιδόματος μακροχρονίως ανέργων. 2 

ΑΠΟΦΑΣΕΙΣ 

Αριθμ. ΔΙΠΠ/Φ.ΕΠ.1/310/ΟΙΚ.34189 (1) 


Καθορισμός της διαδικασίας τοποθέτησης των διοριστέων 
κατηγορίας ΔΕ και ΥΕ του Ν. 2643/1998 στους Ο.Τ.Α. σε 
κενές θέσεις άλλων υπηρεσιών και φορέων του δημοσίου. 

Ο ΥΠΟΥΡΓΟΣ 

ΔΙΟΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1) Τις διατάξεις του άρθρου 22 του Ν. 4210/2013 «Ρυθμίσεις 
Υπουργείου Διοικητικής Μεταρρύθμισης και Ηλεκτρονικής 
Διακυβέρνησης και άλλες διατάξεις» (ΦΕΚ 254/Α72013). 

2) Τις διατάξεις του Ν. 2643/1998 «Μέριμνα για την απα¬ 
σχόληση προσώπων ειδικών κατηγοριών και άλλες δια¬ 
τάξεις» (ΦΕΚ 220/Α'/1998), όπως ισχύει. 

3) Τις διατάξεις του άρθρου 10 παρ. 2 & 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α72010), όπως ισχύει. 

4) Τις διατάξεις της υποπαραγράφου ΣΤ1 περ. 3 της 
παραγράφου ΣΤ του άρθρου πρώτου του Ν. 4093/2012 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα μέτρα εφαρμογής 
του Ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016» (ΦΕΚ 222/Α72012). 

5) Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Η τοποθέτηση των επιτυχόντων προστατευόμενων 
ατόμων του Ν. 2643/1998, από τις προκηρύξεις των Περι¬ 
φερειακών Διευθύνσεων του ΟΑΕΔ των ετών 2004, 2008 


και 2010, κατηγορίας Δευτεροβάθμιας Εκπαίδευσης (ΔΕ) 
και Υποχρεωτικής Εκπαίδευσης (ΥΕ), όλων των κλάδων 
και ειδικοτήτων σε θέσεις Ο.Τ.Α. α' και β' βαθμού, δύναται 
να πραγματοποιηθεί σε κενές θέσεις άλλων υπηρεσιών 
και φορέων του δημοσίου στους νομούς που αυτοί έχουν 
τοποθετηθεί, ανάλογα με τις ανάγκες των υπηρεσιών και 
τα προσόντα των διοριστέων σύμφωνα με τις διατάξεις 
των επόμενων άρθρων. 

Άρθρο 2 

1. Οι Διευθύνσεις Διοικητικού/Προσωπικού των ΟΤΑ α' και 
β' βαθμού στους οποίους διατέθηκαν προς διορισμό επι- 
τυχόντες των ετών 2004, 2008 και 2010 προστατευόμενων 
ατόμων του Ν. 2643/1998, ενημερώνουν με κάθε πρόσφορο 
τρόπο τους διοριστέους εντός αποκλειστικής προθεσμίας 
δέκα (10) ημερών από την δημοσίευση της παρούσας από¬ 
φασης στην Εφημερίδα της Κυβερνήσεως προκειμένου να 
υποβάλλουν υπεύθυνη δήλωση, εντός αποκλειστικής προθε¬ 
σμίας δέκα (10) ημερών από την ενημέρωσή τους, στην οποία 
θα δηλώνουν τυχόν αλλαγή των τυπικών προσόντων που 
κατέχουν καθώς και την περίπτωση επιθυμίας αλλαγής του 
νομού στον οποίο έχουν ήδη τοποθετηθεί, λόγω μεταβολής 
των βιοτικών τους συμφερόντων. Στην περίπτωση αυτή η 
δήλωση συνοδεύεται από τα απαραίτητα δικαιολογητικά/ 
πιστοποιητικά για την απόδειξη των δηλωθέντων. Η δή¬ 
λωση κατατίθεται είτε αυτοπροσώπως είτε με πρόσωπο 
εξουσιοδοτημένο από αυτούς με γραπτή εξουσιοδότηση, 
θεωρημένη για το γνήσιο της υπογραφής από δημόσια αρχή 
ή ΚΕΠ. Υπεύθυνη δήλωση υποβάλλουν και όσοι από τους 
επιτυχόντες επιθυμούν να διοριστούν στον αρχικό φορέα 
που τοποθετήθηκαν δηλώνοντας ρητά ότι θα αναμένουν 
την πάροδο της αναστολής διορισμών για τις κατηγορίες 
ΔΕ και ΥΕ στους ΟΤΑ α' και β' βαθμού. 

2. Οι υπεύθυνες δηλώσεις και οι φάκελοι των διοριστέων, 
με όλα τα απαραίτητα δικαιολογητικά, αποστέλλονται 
από τις Διευθύνσεις Διοικητικού/Προσωπικού των ΟΤΑ 
α' και β' βαθμού στους οποίους οι ανωτέρω διατέθηκαν 
προς διορισμό στη Διεύθυνση Προσλήψεων Προσωπικού 
του Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, η οποία μεριμνά για την εξεύρεση 
κενών θέσεων προς τοποθέτηση των διοριστέων σε άλλες 
υπηρεσίες και φορείς του δημοσίου στους νομούς που 
αυτοί έχουν τοποθετηθεί ή επιθυμούν να τοποθετηθούν, 
ανάλογες με τα τυπικά προσόντα των αιτούντων. 

3. Στη συνέχεια καταρτίζεται πίνακας με τις κενές ορ¬ 
γανικές θέσεις, ανά κατηγορία κλάδο ή ειδικότητα, των 

φορέων και υπηρεσιών του δημοσίου, κατά νομό, οι οποίες 
διατίθενται προς τοποθέτηση των διοριστέων. Ο πίνακας 
γνωστοποιείται στους ενδιαφερομένους οι οποίοι μέσα 
σε αποκλειστική προθεσμία δεκαπέντε (15) ημερών, υπο¬ 
βάλλουν αίτηση στην οποία αναγράφουν μέχρι τρεις (3) 
θέσεις προτίμησης για διορισμό, με βάση την προβλεπό- 
μενη στην παρ. 1 του άρθρου 2 της παρούσας απόφασης 
υπεύθυνη δήλωση. Αίτηση για προτίμηση θέσης διορισμού 
σε νομό διαφορετικό από αυτόν που δηλώθηκε αρχικά 
γίνεται δεκτή μόνο σε περίπτωση μη ύπαρξης κενών ορ¬ 
γανικών θέσεων ανάλογων των τυπικών προσόντων στο 
νομό αυτό. 

4. Σε περίπτωση υποβολής περισσοτέρων αιτήσεων για 
την ίδια θέση, η επιλογή του διοριστέου για τοποθέτηση στη 
θέση αυτή γίνεται με βάση την υπάρχουσα σειρά επιτυχίας 
για το διορισμό τους στις θέσεις των Ο.Τ.Α. α' και β' βαθμού 
δυνάμει των διατάξεων του Ν. 2643/1998, όπως ισχύει. 

Αρθρο 3 

1. Η Διεύθυνση Προσλήψεων Προσωπικού του Υπουργεί¬ 
ου Διοικητικής Μεταρρύθμισης και Ηλεκτρονικής Διακυ¬ 
βέρνησης καταρτίζει με βάση τις υποβληθείσες αιτήσεις 
προτίμησης πίνακα τοποθέτησης των διοριστέων στις 
νέες θέσεις, κατά κατηγορία και κλάδο (ή ειδικότητα). Ο 
πίνακας τοποθέτησης κοινοποιείται στους ενδιαφερομέ¬ 
νους, οι οποίοι καλούνται να αποδεχτούν την εν λόγω 
τοποθέτηση μέσα σε αποκλειστική προθεσμία δέκα (10) 
ημερών από την κοινοποίηση. 

2. Μέσα σε αποκλειστική προθεσμία δέκα (10) ημερών 
από την αποδοχή της τοποθέτησης, εκδίδεται απόφαση 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης για την κατανομή των επιτυχόντων 
προστατευόμενων ατόμων του Ν. 2643/1998 στις νέες θέ¬ 
σεις, κατά κατηγορία και κλάδο (ή ειδικότητα). Η απόφαση 
δημοσιεύεται στην Εφημερίδα της Κυβερνήσεως και κοι¬ 
νοποιείται στους ενδιαφερομένους καθώς και στις Διευ¬ 
θύνσεις Διοικητικού/Προσωπικού των φορέων υποδοχής 
στους οποίους διαβιβάζονται ταυτόχρονα και οι φάκελοι 
των επιτυχόντων με όλα τα απαραίτητα δικαιολογητικά. 

3. Μετά τη δημοσίευση της απόφασης κατανομής των 
επιτυχόντων προστατευόμενων ατόμων του Ν. 2643/1998 
στην Εφημερίδα της Κυβερνήσεως, οι Διευθύνσεις Διοι- 
κητικού/Προσωπικού των φορέων που περιλαμβάνονται 
σε αυτή προβαίνουν στις απαραίτητες ενέργειες για την 
ολοκλήρωση του διορισμού τους. 

Άρθρο 4 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 44137/613 (2) 

Χορήγηση επιδόματος μακροχρονίως ανέργων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου πρώτου, παρ. ΙΑ, υποπα- 


ράγραφος ΙΑ.1, περίπτωση III «Μέτρα Κοινωνικής Πολιτι¬ 
κής Μακροχρονίων Ανέργων», του Ν. 4093/2012 «Εγκριση 
Μεσοπρόθεσμου Πλαισίου Δημοσιονομικής Στρατηγικής 
2013-2016 - Επείγοντα Μέτρα Εφαρμογής του Ν. 4046/2012 
και του Μεσοπρόθεσμου Πλαισίου Δημοσιονομικής Στρα¬ 
τηγικής 2013-2016»(ΦΕΚ Α 222). 

2. Τις διατάξεις της παρ. 1 του άρθρου 34 του Ν. 4111/2013 
«Συνταξιοδοτικές ρυθμίσεις, τροποποιήσεις...και άλλες επεί¬ 
γουσες διατάξεις» (ΦΕΚ Α 18). 

3. Τις διατάξεις των παρ. 2 και 3 του αρθρ. 71 του 
Ν. 3996/11 «Αναμόρφωση του Σώματος Επιθεωρητών Ερ¬ 
γασίας, ρυθμίσεις θεμάτων Κοινωνικής Ασφάλισης και 
άλλες διατάξεις» (ΦΕΚ Α 170). 

4. Τις διατάξεις των αρθρ. 6, 8, 9, 10, 11 και 13 της υπ’ 
αριθμ. 3701/55/22-11-2011 «Επικοινωνία και εγγραφή ανέρ¬ 
γων στον ΟΑΕΔ» απόφασης του Δ.Σ. του ΟΑΕΔ (ΦΕΚ Β 
3018). 

5. Τον Κώδικα Νομοθεσίας Κυβέρνησης και Κυβερνητι¬ 
κών Οργάνων, όπως κυρώθηκε με το άρθρο πρώτο του 
Π.Δ. 63/2005 (ΦΕΚ Α 98). 

6. Τις διατάξεις του Ν. 2956/2001 «Αναδιάρθρωση Ο.Α.Ε.Δ. 
και άλλες διατάξεις», όπως ισχύει (ΦΕΚ Α 258). 

7. Τις διατάξεις του άρθρου 30 του Ν. 4144/2013 «Αντιμε¬ 
τώπιση της παραβατικότητας στην Κοινωνική Ασφάλιση 
και στην αγορά εργασίας και λοιπές διατάξεις αρμοδιό¬ 
τητας του Υπουργείου Εργασίας, Κοινωνικής Ασφάλισης 
και Πρόνοιας» (ΦΕΚ Α 88). 

8. Τ ις διατάξεις του άρθρου 22, παρ. 3 του Ν. 2362/1995 
«Περί Δημόσιου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ Α 247), όπως έχει 
τροποποιηθεί και ισχύει. 

9. Τις διατάξεις του Π.Δ. 368/89 «Οργανισμός Υπουργείου 
Εργασίας» (ΦΕΚ Α 163). 

10. Τις διατάξεις του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσιών» 
(ΦΕΚ Α 141). 

11. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α 141). 

12. Τις διατάξεις του Π.Δ. 94/2012 «Τροποποίηση Π.Δ. 
85/2012 «Ίδρυση και μετονομασία Υπουργείων, μεταφορά 
και κατάργηση υπηρεσιών» (ΦΕΚ Α 149). 

13. Τις διατάξεις του Π.Δ. 113/2010 (ΦΕΚ Α194) «Ανάληψη 
υποχρεώσεων από τους διατάκτες». 

14. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β 2105). 

15. Την υπ’ αριθμ. 31092/04-07-2002 κοινή υπουργική 
απόφαση των υπουργών Οικονομίας & Οικονομικών και 
Εργασίας & Κοινωνικών Ασφαλίσεων (ΦΕΚ Β 859), όπως 
τροποποιήθηκε με τις υπ’ αριθμ. 31217/8-4-2003 (ΦΕΚ Β 
448) και 14080/513/11-01-2012 (ΦΕΚ Β 657) όμοιές της. 

16. Την υπ’ αριθμ. 2837/0030/11-11-2003 απόφαση του 
Υπουργού Οικονομίας και Οικονομικών «Ηλεκτρονική 
Υπηρεσία Χορήγησης εγγράφων μέσω του συστήματος 
νννννν.β-οί^οηοπιία.ρΓ», όπως ισχύει, (ΦΕΚ Β' 1685). 

17. Την υπ’ αριθμ. 101895/3-12-2013 βεβαίωση περί δέ¬ 
σμευσης πίστωσης της Διεύθυνσης Οικονομικών Υπηρε¬ 
σιών του Οργανισμού Απασχόλησης Εργατικού Δυναμικού. 

18. Την υπ’ αριθμ. 41546/301/17-12-2013 απόφαση του Υπ. 
Εργασίας, Κοινωνικής Ασφάλισης και Πρόνοιας περί έγκρι¬ 
σης ανάληψης υποχρέωσης. (ΑΔΑ: ΒΛΓΚΛ-ΜΛΞ). 

19. Την υπ’ αριθμ. 42051/343/6-12-2013 «Βεβαίωση σχε¬ 
τικά με τη δυνατότητα κάλυψης της δαπάνης από το 
Μεσοπρόθεσμο Πλαίσιο Δημοσιονομικής Στρατηγικής 
2013 -2016», της Γενικής Διεύθυνσης Οικονομικών Υπηρε- 

σιών του Υπουργείου Εργασίας, Κοινωνικής Ασφάλισης 
και Πρόνοιας. 

20. Το γεγονός ότι από τις διατάξεις της παρούσας από¬ 
φασης προκαλείται για το έτος 2014 καθώς και για κάθε 
ένα από τα επόμενα οικονομικά έτη, σε βάρος του προϋ¬ 
πολογισμού του ΟΑΕΔ (ΚΑΕ 0651), ετήσια δαπάνη ύψους 
100.000.000,00 ευρώ περίπου, εκ της οποίας το ποσό 
των 35.000.000 ευρώ είναι επιπρόσθετη, αποφασίζουμε: 

Καθορίζουμε τη διαδικασία, τον τρόπο, τον χρόνο και τα 
απαραίτητα δικαιολογητικά για τη χορήγηση του επιδό¬ 
ματος μακροχρονίως ανέργων με στόχο την υποβοήθηση 
της ένταξής τους στην αγορά εργασίας, τη βελτίωση των 
συνθηκών διαβίωσής τους, τη διαφύλαξη της κοινωνικής 
συνοχής και την πρόληψη της φτώχειας και του κοινωνι¬ 
κού αποκλεισμού, ως εξής: 

Αρθρο 1 

Δικαιούχοι επιδότησης 

Δικαιούχοι του επιδόματος είναι μακροχρόνια άνεργοι 
Έλληνες υπήκοοι και υπήκοοι κρατών - μελών της Ευ¬ 
ρωπαϊκής Ένωσης, ηλικίας από 20 μέχρι και 66 ετών, οι 
οποίοι είναι ασφαλισμένοι κατά της ανεργίας, βρίσκονται 
σε διαρκή κατάσταση ανεργίας για χρονικό διάστημα 
μεγαλύτερο από 12 μήνες, εφόσον έχουν εξαντλήσει το 
δικαίωμα τακτικής επιδότησης ανεργίας και το ετήσιο 
οικογενειακό εισόδημά τους δεν ξεπερνά το ποσό των 
δέκα χιλιάδων (10.000) ευρώ. 

Το όριο του εισοδήματος που αναφέρεται στην παραπά¬ 
νω παράγραφο προσαυξάνεται κατά πεντακόσια ογδόντα 
έξι ευρώ και οκτώ λεπτά (586,08 €) για κάθε ανήλικο τέκνο 
της οικογένειας. Ως ανήλικο τέκνο θεωρείται αυτό που 
δεν έχει συμπληρώσει το 18ο έτος της ηλικίας του. 

Ως ετήσιο οικογενειακό εισόδημα για την εφαρμογή της 
παρούσης θεωρείται το συνολικό ετήσιο φορολογούμενο 
πραγματικό, απαλλασσόμενο, ή φορολογούμενο με ειδικό 
τρόπο εισόδημα από κάθε πηγή - με εξαίρεση τις αποζημι¬ 
ώσεις απόλυσης - του προηγούμενου από την άσκηση του 
δικαιώματος οικονομικού έτους του ανέργου, της συζύγου 
του και των ανηλίκων τέκνων του. Για ενήλικους άγαμους 
δικαιούχους ως οικογενειακό εισόδημα νοείται το ατομικό. 

Το επίδομα μακροχρονίως ανέργου, το επίδομα ανερ¬ 
γίας, ασθένειας, και μητρότητας δεν λαμβάνονται υπόψη 
για τον κατά περίπτωση προσδιορισμό του ετήσιου οι¬ 
κογενειακού εισοδήματος. 

Κρίσιμος χρόνος συνδρομής της προϋπόθεσης των ορί¬ 
ων ηλικίας της πρώτης και δεύτερης παραγράφου είναι 
ο χρόνος υποβολής της αίτησης. 

Ως μακροχρόνια άνεργοι, δικαιούχοι κατά την πρώτη 
παράγραφο, θεωρούνται όσοι έχουν συμπληρώσει κατά 
την ημερομηνία υποβολής της σχετικής αίτησης, χρόνο 
ανεργίας αδιαλείπτως επί 12μηνο, παραμένουν εγγεγραμ¬ 
μένοι στα Μητρώα ανέργων του ΟΑΕΔ και έχουν εξα¬ 
ντλήσει το δικαίωμα τακτικής 12μηνης επιδότησης λόγω 
ανεργίας. 

Η κατάσταση συνεχούς ανεργίας προκύπτει από τα 
Μητρώα ανέργων του ΟΑΕΔ. 

Δικαιούχοι μπορεί να είναι και περισσότερα μέλη της 
οικογένειας, εφόσον συντρέχουν οι προϋποθέσεις της 
παρούσας απόφασης. 

Άρθρο 2 

Άσκηση του δικαιώματος 

Το ύψος του επιδόματος μακροχρονίως ανέργου δεν 
μπορεί να υπερβεί μηνιαίως το ποσό των διακοσίων (200) 
ευρώ και καταβάλλεται για όσο χρονικό διάστημα οι δι¬ 


καιούχοι παραμένουν άνεργοι και ουδέποτε πέραν των 
δώδεκα (12) μηνών. 

Το δικαίωμα ασκείται εντός αποσβεστικής προθεσμίας 
δύο (2) μηνών, από τη λήξη της 12μηνης τακτικής επιδό¬ 
τησης λόγω ανεργίας. Οι τακτικά επιδοτούμενοι λόγω 
συνέχισης με βάση το άρθρο 20 του ν.δ. 2961/54, που κατά 
τη λήξη του υπολοίπου της 12μηνης επιδότησης δεν έχουν 
συμπληρώσει χρόνο παραμονής αδιαλείπτως επί 12μηνο 
στα Μητρώα ανέργων του ΟΑΕΔ, δύνανται να υποβάλλουν 
τη σχετική με το επίδομα του άρθρου 1 της παρούσας 
αίτηση μέσα σε αποσβεστική προθεσμία δύο (2) μηνών 
από τη συμπλήρωση της αδιάλειπτης 12μηνης παραμονής. 

Η ως άνω προθεσμία αναστέλλεται, όταν ο άνεργος 
συμμετέχει σε πρόγραμμα κατάρτισης ή είναι ασθενής 
και για όσο διάστημα διαρκεί το πρόγραμμα κατάρτισης 
ή η ασθένειά του αντιστοίχως. Οι ημέρες ασθένειας λαμ- 
βάνονται από σχετική βεβαίωση του οικείου ασφαλιστικού 
φορέα. 

Ο άνεργος υποχρεούται να προσέλθει ο ίδιος στην αρ¬ 
μόδια Υπηρεσία του ΟΑΕΔ του τόπου κατοικίας του ή της 
τελευταίας επιδότησής του, προκειμένου να υποβάλλει 
αίτηση και να αξιώσει απαίτηση για τη χορήγηση επιδό¬ 
ματος μακροχρονίως ανέργου, μέσα σε προθεσμία δύο 
(2) μηνών από τη λήξη της 12μηνης τακτικής επιδότησης 
λόγω ανεργίας. 

Ο άνεργος θα παραλαμβάνει αντίγραφο του εντύπου 
της αίτησης, με το οποίο θα ενημερώνεται για την ημερο¬ 
μηνία παραλαβής της σχετικής απόφασης επιδότησης και 
σε ειδικό σημείο του οποίου θα εμφανίζεται προτυπωμένο 
κείμενο Υπεύθυνης Δήλωσης του Ν. 1599/86, στο οποίο 
θα δηλώνει ότι έλαβε γνώση με υπογραφή του, της υπο¬ 
χρέωσής του για ενημέρωση της Υπηρεσίας εντός οκτώ 
(8) εργάσιμων ημερών και οπωσδήποτε πριν τη λήξη του 
μήνα επιδότησης, σε περίπτωση που συντρέξει λόγος 
αναστολής ή διακοπής της επιδότησης. 

Το δελτίο ανεργίας του επιδοτούμενου ανέργου, μετά 
τη λήξη της επιδότησης ως μακροχρονίως άνεργος, θα 
ισχύει για ένα τρίμηνο, ως δελτίο ανεργίας μη επιδοτού¬ 
μενου ανέργου, εφόσον ο κάτοχός του εξακολουθεί να 
είναι άνεργος. 

Οι δικαιούχοι του επιδόματος της παρούσας απόφασης 
δεν δικαιούνται το ειδικό βοήθημα που προβλέπεται από 
την παρ. 6 του άρθρου 22 Ν. 1836/89. 

Αρθρο 3 

Διακοπή επιδότησης 

Η καταβολή του επιδόματος μακροχρονίως ανέργου 
διακόπτεται στην περίπτωση κατά την οποία ο άνεργος: 

α) αναλάβει μισθωτή ή μη δραστηριότητα, 

β) δεν αποδεχθεί προτεινόμενη από τον ΟΑΕΔ θέση 
εργασίας συναφή με τα τυπικά προσόντα και τις δεξιό¬ 
τητάς του, 

γ) απολέσει την ιδιότητα του ανέργου για οποιοδήποτε 
λόγο, 

δ) δεν εμφανισθεί στην αρμόδια Υπηρεσία του ΟΑΕΔ 
κατά τον τρίτο μήνα ελέγχου επί δύο συνεχόμενα τρίμηνα, 

ε) συμπληρώσει το 67 έτος της ηλικίας του. 

Άρθρο 4 

Αναστολή επιδότησης 

Η καταβολή του επιδόματος αναστέλλεται για όσο δι¬ 
άστημα ο δικαιούχος είναι ασθενής, εφόσον η ασθένεια 
προκύπτει από σχετική βεβαίωση του οικείου ασφαλι¬ 
στικού φορέα. 

Κατά τη διάρκεια επαγγελματικής κατάρτισης ο δικαι¬ 
ούχος δεν διαγράφεται από το Μητρώο ανέργων του 
Ο.Α.Ε.Δ. 

Ο χρόνος της επαγγελματικής κατάρτισης δεν υπο¬ 
λογίζεται ως χρόνος ανεργίας και το επίδομα δεν κα¬ 
ταβάλλεται κατά τη διάρκειά της. Το χρονικό διάστημα 
της κατάρτισης επιμηκύνει ισόχρονα τη διάρκεια της επι¬ 
δότησης, εφόσον ο καταρτισθείς διατηρεί την ιδιότητα 
του ανέργου. 

Άρθρο 5 

Συνέχιση επιδότησης 

Συνέχιση της επιδότησης χωρεί μόνον εφόσον εντός 
δύο μηνών από την άρση του λόγου αναστολής ο άνεργος 
υποβάλλει στην αρμόδια Υπηρεσία του Ο.Α.Ε.Δ. σχετική 
αίτηση. 

Αρθρο 6 
Δικαιολογητικά 

Ο δικαιούχος για να λάβει το επίδομα μακροχρονίως 
ανέργου υποβάλλει αίτηση συνοδευόμενη από τα κάτωθι 
δικαιολογητικά: 

α) Επικυρωμένο αντίγραφο του εκκαθαριστικού ση¬ 
μειώματος φόρου εισοδήματος του προηγούμενου της 
αίτησης οικονομικού έτους, από οποιαδήποτε διοικητική 
αρχή ή Κ.Ε.Π, ή απλή φωτοτυπία του ως άνω εκκαθαρι¬ 
στικού σημειώματος, που συνοδεύεται από την υπεύθυνη 
δήλωση του άρθρου 8 του Ν. 1589/1986, στην οποία ο 
ενδιαφερόμενος βεβαιώνει την ακρίβεια των δηλούμενων 
σε αυτό στοιχείων ή εκτύπωση του προαναφερθέντος 
εκκαθαριστικού σημειώματος που χορηγείται μέσω του 
συστήματος ΤΑΧΙδΝΕΤ, χωρίς περαιτέρω διατυπώσεις ή 
διαδικασία επικύρωσής του. 

β) Πιστοποιητικό οικογενειακής κατάστασης για τους 
έχοντες ανήλικα τέκνα. 

γ) Παραστατικό ταυτοπροσωπίας σε ισχύ (δελτίο ταυ¬ 
τότητας, διαβατήριο κ.λπ.). 

δ) Επίσημο έγγραφο από το οποίο θα προκύπτει ο 
ΑΜΚΑ. 

ε) Υπεύθυνη δήλωση του δικαιούχου με την οποία βε¬ 
βαιώνεται ότι ο αϊτών: 

ί.Έλαβε γνώση των χρονικών διαστημάτων της υποχρε¬ 
ωτικής του εμφάνισης στον Ο.Α.Ε.Δ. 

μ. Αναλαμβάνει την υποχρέωση να ενημερώσει την αρ¬ 
μόδια Υπηρεσία για τους λόγους απώλειας της ιδιότητας 
του ανέργου εντός οκτώ (8) εργάσιμων ημερών και οπωσ¬ 
δήποτε πριν από τη λήξη του μήνα επιδότησης. 

ίϋ. Έλαβε γνώση ότι μετά την άρση του λόγου αναστο¬ 
λής και για να συνεχιστεί η επιδότησή του, οφείλει να 
παρουσιαστεί στην αρμόδια Υπηρεσία του Οργανισμού 
το αργότερο μέσα σε εξήντα (60) ημέρες από την ημε¬ 
ρομηνία άρσης του λόγου αναστολής. 

ιν. Υποχρεούται, να ανταποκριθεί σε οποιαδήποτε κλήση 
της αρμόδιας Υπηρεσίας για αυτοπρόσωπη εμφάνισή του 
εντός της προθεσμίας που θα του ορίζει. 

ν. Υποχρεούται, σε περίπτωση αλλαγής του τόπου κα¬ 
τοικίας ή διαμονής του, να το δηλώσει στην αρμόδια 
Υπηρεσία. 

νι. Όσα δικαιολογητικά καταθέτει σε φωτοαντίγραφα 
είναι ακριβή φωτοαντίγραφα από τα πρωτότυπα. 

Άρθρο 7 
Αρμόδιο όργανο 

Αρμόδιο όργανο για την αναγνώριση του δικαιώματος 
για την επιδότηση μακροχρονίως ανέργων, την ανάκληση, 


την διακοπή ή αναστολή της επιδότησης, τη συνέχιση 
της επιδότησης καθώς και για την έκδοση κάθε σχετικής 
με την επιδότηση βεβαίωσης, είναι ο Προϊστάμενος του 
αρμόδιου ΚΠΑ2 Ο.Α.Ε.Δ., του τόπου κατοικίας του ανέργου 
ή της τελευταίας επιδότησης αυτού. 

Αρθρο 8 

Διαδικασία καταβολής επιδομάτων 

Απαραίτητο στοιχείο για την έναρξη καταβολής του 
επιδόματος αποτελεί η υποβολή της αίτησης και των 
δικαιολογητικών που προβλέπονται στα άρθρα 2 και 6 
της παρούσας, εφόσον πληρούνται οι προϋποθέσεις του 
άρθρου 1 αυτής. 

Ως ημερομηνία έναρξης της επιδότησης ορίζεται η ημε¬ 
ρομηνία υποβολής της αίτησης. Το επίδομα καταβάλλεται 
δεδουλευμένο με τη συμπλήρωση ενός μήνα ανεργίας 
μετά την υποβολή της αίτησης. 

Η προσέλευση, η περιοδικότητα της αυτοπρόσωπης 
εμφάνισης και η διαδικασία καταβολής του επιδόματος 
γίνεται σύμφωνα με τη διαδικασία που περιγράφεται στα 
άρθρα 9, 10 και 11 της υπ’ αριθμ. 3701/55/22-11-2011 από¬ 
φασης του Δ.Σ. του Ο.Α.Ε.Δ. (ΦΕΚ Β 3018), που εκδόθηκε 
κατ’ εξουσιοδότηση των παρ. 2 και 4 του άρθρου 71 του 
Ν. 3996/2011 (ΦΕΚ Α 170), όπως ισχύει. 

Το επίδομα μακροχρονίως ανέργων είναι ανεκχώρητο 
και ακατάσχετο. 

Άρθρο 9 

Μεταβατικές διατάξεις 

Οι δικαιούχοι των οποίων η επιδότηση λήγει από 1.11.2013 
έως 31.12.2013 εντάσσονται στις ρυθμίσεις της παρούσας 
εφόσον ασκήσουν το δικαίωμά τους μέχρι την 28.2.2014. 

Άρθρο 10 

Επίλυση διαφορών 

Οποιαδήποτε διαφορά προκόψει μεταξύ του ΟΑΕΔ και 
του αιτούντος θα επιλύεται σε πρώτο βαθμό από την Επι¬ 
τροπή Επιλύσεως Ασφαλιστικών Διαφορών της Διεύθυν¬ 
σης Ασφάλισης και σε δεύτερο βαθμό από το Διοικητικό 
Συμβούλιο του ΟΑΕΔ. 

Άρθρο 11 

Δαπάνη 

Το παραπάνω επίδομα καταβάλλεται από τον Ο.Α.Ε.Δ. 
με διάθεση των αναγκαίων κονδυλίων από τον κρατικό 
προϋπολογισμό. 

Άρθρο 12 
Τελικές διατάξεις 

Από την έναρξη ισχύος της παρούσας απόφασης η υπ’ 
αριθμ. 31092/04-07-2002 κοινή υπουργική απόφαση των 
υπουργών Οικονομίας & Οικονομικών και Εργασίας & 
Κοινωνικών Ασφαλίσεων (ΦΕΚ Β 859), όπως τροποποι¬ 
ήθηκε με τις υπ’ αριθμ. 31217/8-4-2003 (ΦΕΚ Β 448) και 
14080/513/11-01-2012 (ΦΕΚ Β 657) όμοιές της, καταργείται. 

Η ισχύς της απόφασης αυτής αρχίζει από την 1η Ια¬ 
νουάριου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2013 

